CELEX: C2006/310/07
Language: sk
Date: 2006-12-16 00:00:00
Title: Vec C-400/06: Návrh na začatie prejudiciálneho konania, ktorý podal Hoge Raad der Nederlanden (Holandsko) 26. septembra 2006 – Codirex Expeditie BV/Staatssecretaris van Financiën

16.12.2006   
            
            
               SK
            
            
               Úradný vestník Európskej únie
            
            
               C 310/4
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 26. septembra 2006 – Codirex Expeditie BV/Staatssecretaris van Financiën
   (Vec C-400/06)
   (2006/C 310/07)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobkyňa: Codirex Expeditie BV
   
      Žalovaný: Staatssecretaris van Financiën
   Prejudiciálne otázky
   
               1.
            
            
               Má sa položka 0202 30 50 KN vykladať v tom zmysle, že mrazené mäso (vykostené), pochádzajúce z prednej štvrtiny hovädzieho dobytka, opísanej v doplnkovej poznámke 1. A. písm. h) č. 11 v kapitole 2 KN, môže byť zaradené do tejto položky iba vtedy, keď ide o jeden súvislý kus mäsa?
            
         
               2.
            
            
               Pokiaľ smeruje odpoveď na prvú otázku k tomu, že pre zaradenie do položky 0202 30 50 prichádza do úvahy aj mäso vo forme voľných čiastkových kusov, postačuje potom pre zaradenie do tejto položky zistenie, že dovezená dodávka mäsa sa skladá z kusov mrazeného mäsa, ktoré všetky pochádzajú z časti prednej štvrtiny, opísanej v doplnkovej poznámke 1. A. písm. h) č. 11 v kapitole 2 KN, alebo musí táto dodávka mäsa ako celok, alebo musí každá jej jednotlivá časť (kartón), okrem toho vykazovať ešte iné znaky alebo vlastnosti?